Selle süsteemi kandjaks on noorsugu - need noored, kes masina-majanduse tõttu on kaotand tegevusvõimalused. Neist tulevad totalitaarse riigi sõjakaimad toed, erakonnaaparaadi teravaimad hammasrattad.  Individualistliku võistluse tõttu üle parda heidetuina nad ihaldavad vägivaldset olukorramuutust. Nad pooldavad põhimõtet "võim on õigus ", kuid see vana printsiip esineb hoopis uuel taustal ja uutel eeldustel. Masinamajanduse kuritarvituse all kannatav inimenergia protesteerib nihilistliku, destruktiivse vägivalla kaudu, kuid seda vägivalda ei saa isoleeritult hävitada, vaid tuleb hoolitseda uue maailmakorra ja uue sotsiaalse moraali eest, muidu ravitakse vaid sümptomeid, mitte haigust ennast.